Na osnovu Odluke Vlade Bosansko - podrinjskog kantona Goražde broj: 03-14-646/11 od 19.05.2011.godine, o davanju saglasnosti na Programa utroška sredstava Program „Podsticaj poljoprivrednoj proizvodnji za 2011. godinu“ Ministarstvo za privredu Bosansko-podrinjskog kantona Goražde, ***objavljuje:***

**J A V N I  P O Z I V**

*za prijavu kandidata „ Sjetva pšenice jesen 2011 godine“ po Programu podsticaj poljoprivrednoj proizvodnji za 2011.godinu*

**I Predmet i svrha javnog poziva**

Svrha javnog poziva jeste prijava kandidata za „Sjetvu pšenice jesen 2011. godine“ u svrhu povećanja prodaje domaćih proizvoda, stabilizacije tržišta, smanjenje ovisnosti od uvoza i povćanje oraničnih površina.

**II Ciljne grupe**

Na javni poziv mogu se prijaviti kandidati koji posjeduju obradivo zemljište minimalne površine 0,3 do maksimalno1 hektar na području Bosansko-podrinjskog kantona Goražde.

**III Opšti i posebni ciljevi programa**

Opšti cilj programa jeste razvoj i povećanje poljoprivredne proizvodnje, zapošljavanje stanovništva i povećanje oraničnih površina.

**IV Uslovi finansiranja**

Korisnici su obavezni da osiguraju vlastito učešće u finansiranju „Sjetva pšenice 2011. godine“ (stajska gnojidba i žetva), te povrat pšenice nakon žetve u iznosu od 20% , a ostali dio finansijskih sredstava obezbijediće Ministarstvo za privredu Bosansko-podrinjskog kantona Goražde.

**V Pravo učešća**

Opšti uslovi za učestvovanje u programu su:

* Da imaju prebivalište/registraciju na području Bosansko-podrinjskog kantona Goražde;
* Da posjeduju zemljište na području Bosansko-podrinjskog kantona Goražde.

**VI Kriteriji**

Prednost pri odabiru korisnika imaju slijedeći aplikanti, koji

* su registrovani poljoprivredni obrtnici
* imaju bolju uslovnost parcele za mehanizovanu pripremu zemljišta i žetvu
* imaju veći broj članova domaćinstva
* prijave parcele koje nisu kultivisane
* prijave veću površinu parcele za sjetvu.

**VII Odabir korisnika sredstava**

Odabir korisnika za „Sjetvu pšenice - jesen 2011 godine“ izvršiće Komisija imenovana od strane Ministra za privredu Bosansko-podrinjskog kantona Goražde na osnovu kriterija donesenih od strane Ministarstva.

Imenovana Komisija će obići sve kandidate, sačiniti zapisnik te izvršiti selekciju korisnika, te predložiti rang listu odabranih kandidata.

**VIII Prijava korisnika**

Korisnici po ovom javnom pozivu mogu se prijaviti u kancelarijama br.14 i15 Ministarstvo za privredu Bosansko-podrinjskog kantona Goražde- sektor za poljoprivredu

ul M.Tita 13, Goražde 73000,

**Uz prijavu kandidat je dužan dostaviti slijedeću dokumentaciju:**

* Posjedovni list ili Ugovor o zakupu zemljišta
* Potvrdu o upisu u Registar gazdinstava i klijenata.

Rok za prijavu korisnika je 10 dana od dana objavljivanja Javnog poziva na oglasnoj ploči Bosansko-podrinjskog kantona Goražde i sredstvima javnog informisanja.

Sve dopunske informacije vezane za natječaj mogu se dobiti svakim radnim danom

putem telefona broja 038/227-857 i 224-028.

**Broj:04-14-1015-8/11**

**Goražde, 09.08.2011.god.**

 **M I N I S T A R**

**Demir Imamović*, dipl.oec.***